Musikkens plads ved Musikkens Hus i Aalborg var tæt pakket søndag aften, hvor nordjyderne var mødt op for at synge med på Kim Larsens udødelige klassikere. Her viste Danmarks Radio mindekoncerten, som afholdes på Rådhuspladsen i København, på storskærm. Til mindekoncerten ’Som et strejf af en dråbe – Danmark synger farvel til Kim Larsen’ var Mads Steffensen vært, og en række kendte danske musikere sang for i fællessangen. Heriblandt Magtens Korridorer, The Minds of 99, Love Shop, Michael Falch, Oh Land, Mattias Kolstrup, Caroline Henderson, Carl Emil Petersen, Mette Lindberg og Kira Skov, Rasmus Walter, Rasmus Nøhr, Kwamie Liv, Dorthe Gerlach og DR Pigekoret. Minde koncerten foregik fra klokken 19:30-21:00.

Referat:
Søndag aften stimlede nordjyderne sammen på Musikkens Plads i Aalborg, hvor DR viste mindekoncert på storskærm.